ངས་འགྲུལ་འཁོར་ནང་རང་ཉིད་ཀྱི་སྒམ་དང་ལག་སྒམ་བརྟན་པོར་བཞག་རྗེས་རྐུབ་སྟེགས་ཡག་ཤོས་ཤིག་བདམས་ཏེ།དཔེ་དེབ་ཀློག་ནས་བསྡད་ཅིང་།ཆུ་ཚོད་ཕྱེད་ཀ་ལྷག་བསྡད་རྗེས་འགྲུལ་འཁོར་འགྲོ་འགོ་ཚུགས།འགྲུལ་འཁོར་ནང་དུ་མི་མང་པོ་མེད་ཀྱང་།བཅུ་གྲངས་ཡོད་པ་དེ་ཚོའི་ཁྲོད་ང་དང་གནམ་གྲུ་གཅིག་པ་ཡིན་པའི་རྒྱ་གར་བ་ཁ་ཤས་་ཀྱང་འདུགའགྲུལ་འཁོར་གྱི་ནང་དུ།སྣང་ཤེལ་གྱི་ངོས་སུ་འགྲུལ་པ་སྤྱི་དང་བྱེ་བྲག་སློབ་ཕྲུགཡང་སྒོས་བུད་མེད་ལ་དཀའ་ངལ་དང་ཉེན་ཁ་འཕྲད་ཚེ་ཉེན་སྐྱོབས་ཀྱི་ཁ་པར་གང་དང་གང་དུ་གཏོང་དགོས་མིན་གྱི་གསལ་བསྒྲགས་ཤིག་བར་མཚམས་མེད་པར་འཆར་བཞིན་འདུག་ཅིང་།དེ་ནི་ཉེ་སྔོན་ལྡི་ལིར་བཙན་གཡེམ་གྱི་དོན་རྐྱེན་ཡ་ང་བ་དེ་བྱུང་རྗེས་ཀྱི་འཕོ་འགྱུར་གསར་ཤོས་ཤིག་ཡིན་པ་འདྲ།